《真珠泉》
宋代·董嗣杲

泉光四散骇猿猱，迸起平池点滴高。
谁欲斗量徒积梦，人将瓶汲肯辞劳。
声随夜雨穿疏箔，名逐春风入小槽。
别有雷峰峰下圃，一泓埋没在蓬蒿。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。